EkBass/fiwiki-20250220-pages-articles huggingface dataset:
Royal Photographic Society

Royal Photographic Society on maailman vanhin valokuvaseura. Se on perustettu Britanniassa Lontoossa 1853 nimellä The Photographic Society of London, ja sen tarkoituksena oli edistää valokuvataidetta ja sen tutkimusta. Se sai 1874 uuden nimen Photographic Society of Great Britain, ja 1894 siitä tuli The Royal Photographic Society of Great Britain. Royal Photographic Societylle myönnettiin heinäkuussa 2004 Royal Charter.Royal Photographic Society. History, viitattu 5.3.2012, ja se on kouluttava yleishyödyllinen yhteisö. Seura on toiminut pääosan olemassaolostaan Lontoossa eri paikoissa. Vuonna 1979 se siirtyi Bathiin, jossa sen tilat ovat vuodesta 2004 olleet osoitteessa Fenton House, 122 Wells Road, Bath.Royal Photographic Society. Premises , viitattu 5.3.2012 Jäsenyys ei ole sidottu brittiläisyyteen vaan on avoin kaikille valokuvaamisesta kiinnostuneille. Järjestön valokuva- ja muu arkisto on vuodesta 2003 ollut sijoitettuna National Media Museumiin.National Media Museum, viitattu 5.3.2012 ==Arvot ja pätevyysnimikkeet== Vuoteen 1895 jäsenyys oli rajattu vain ”jäseniin” ja ulkomailla asuville myönnettiin vähäisiä kunnianosoituksia. Tuona vuonna seura otti käyttöön uuden fellow-jäsenyyden, ja nykyisin se myöntää seuraavia tunnustuksia: *LRPS: Licentiateship of the Royal Photographic Society otettu käyttöön 1972 *ARPS: Associateship of the Royal Photographic Society otettu käyttöön 1924 *FRPS: Fellowship of the Royal Photographic Society otettu käyttöön 1895 ==Lähteet== ==Aiheesta muualla== * The Royal Photographic Society, sivusto Luokka:Brittiläiset järjestöt Luokka:Valokuva-alan järjestöt
Hazy Osterwald

Hazy Osterwald, oik. Rolf Erich Osterwalder, (18. helmikuuta 1922 Bern, Sveitsi – 26. helmikuuta 2012 Luzern, Sveitsi) oli sveitsiläinen muusikko, laulaja, säveltäjä ja kapellimestari. Hänen tunnetuimpia kappaleitaan ovat ”Konjunktur-Cha-Cha” ja erityisesti ”Kriminal-Tango” (1959). Carola kiersi vuonna 1963 Euroopassa Hazy Osterwaldin yhtyeen kanssa.Ikimuistoinen Carola, Yle , viitattu 5.3.2012 ==Lähteet== Luokka:Sveitsiläiset muusikot Luokka:Sveitsiläiset säveltäjät Luokka:Vuonna 1922 syntyneet Luokka:Vuonna 2012 kuolleet
Putkivirtausreaktori

Putkivirtausreaktori eli putkireaktori tai tulppavirtausreaktori (PFR) on malli ideaalisesta reaktorista. Putkivirtausreaktorimallia voidaan käyttää ennustamaan aineiden käyttäytymistä reaktorissa ja reaktorin mitoitukseen. ==Oletukset== Putkivirtausreaktorimallissa oletetaan, että reaktoriin syötetty fluidi virtaa tulppamaisena. Reagenssit reagoivat ja sekoittuvat ainoastaan samanaikaisesti syötettyjen reagenssien kanssa. Virtaus on täydellisesti sekoittunut radiaalisesti, mutta ei aksiaalisesti. Näin ollen virtauksessa ei radiaalisesti ole eroa konsentraatioissa eikä reaktionopeudessa. Lähtöaineet reagoivat jatkuvasti virratessa putkimaista reaktoria eteenpäin, jolloin konsentraatioprofiili muuttuu reaktorissa. Tällöin kaikilla reaktoriin syötetyllä materiaalilla on sama viipymäaika reaktorissa, jota merkitään kirjaimella τ. Ideaalisessa putkivirtausreaktorissa reaktion edistymisaste ei riipu reaktorin muodosta, vaan ainoastaan sen tilavuudesta.Uzi Mann :Reactor Technology, Kirk-Othmer Encyclopedia of Chemical Technology, John Wiley & Sons, New York, 2006 Teoksen verkkoversio viitattu 05.03.2012 ==Sovelluksia teollisuudessa== Putkivirtausreaktorimallia voidaan soveltaa teollisuudessa putkimaisille reaktoreille, joita käytetään tyypillisesti neste- tai kaasufaasissa tapahtuville reaktioille. Reaktori voi olla myös niin kutsuttu pakattu peti-tyyppinen eli täytetty katalyytillä. Jotta malli toimisi riittävän hyvin on reaktorin pituuden oltava riittävän suuri verrattuna reaktorin halkaisijaan, vähintään 20-kertainen, kun virtaus reaktorissa on turbulentti ja vähintään 200-kertainen, jos virtaus on laminaari. Putkimaisen reaktorin ongelma on vaikea lämmönsäätely, jolloin lämpötila reaktorissa ei välttämättä ole sama joka kohdassa virtausta. ==Katso myös== *Panosreaktori *Sekoitussäiliöreaktori ==Lähteet== Luokka:Kemialliset reaktorit
Gräsbeck

Gräsbeck on muun muassa seuraavien henkilöiden sukunimi: * Bror Gräsbeck (1885–1953), suomalainen juristi * Dagny Gräsbeck (1898–1976), suomalainen kirjailija * Erna Gräsbeck (1879–1958), suomalainen oopperalaulaja * Folke Gräsbeck (s. 1956), suomalainen pianisti * Ingrid Gräsbeck (s. 1995), suomalainen näyttelijä, laulaja, tanssija ja musikaaliartisti * Gottfrid Gräsbeck (1927–2010), suomalainen säveltäjä ja kuoronjohtaja * Manfred Gräsbeck (s. 1955), suomalainen viulisti, kapellimestari ja säveltäjä * Oscar Gräsbeck (s. 1995), suomenruotsalainen pianisti, laulaja ja kulttuurialan yrittäjä * Ralph Gräsbeck (1930–2016), suomalainen lääkäri ja kliininen biokemisti * Solveig Gräsbeck (s. 1966), suomalainen pianisti ja laulaja * Walter Gräsbeck (1892–1952), suomalainen teollisuusmies * Yvonne Gräsbeck (1960–2008), suomalainen laulaja.
Reitan Convenience

Reitan Convenience (entinen Reitan Servicehandel AS eli RSH) on norjalaiseen Reitangruppeniin kuuluva yritys, jonka on vuonna 2001 perustanut Odd Reitan yhdessä isänsä Ole Reitanin kanssa. Yritys syntyi, kun he ostivat norjalaisen Narvesen ASA:n, joka omisti ruotsalaisen Pressbyrån-ketjun ja jolla oli vuodesta 1997 ollut hallussaan oikeudet aloittaa Norjassa 7-Eleven-ketjun toiminta. Vuodesta 2012 Reitan Convenience on ollut myös R-kioskiketjun omistaja.R-kioskit myytiin – luvassa lisää ruokaa ja juomaa, Taloussanomat 6.3.2012. Viitattu 6.9.2014. Reitan Convenienceen Norjassa, Ruotsissa ja Tanskassa kuuluu 7-Eleven. Lisäksi sillä on ketjut R-kioski (Suomi, Viro ja Liettua), Narvesen (Norja ja Latvia), Pressbyrån (Ruotsi) ja Preses Apvieniba (Latvia), joilla kullakin on kotimaassaan hallitseva markkina-asema. http://www.reitangruppen.no/internett/Forretningsomraader/article55.ece Yritys soveltaa franchise-periaatetta. RSH:llä on Norjassa pääkonttori Oslossa ja kolme aluekonttoria. Pääkonttori vastaa muun muassa ja on myymälöiden palvelukeskus. Sanoma Oyj myi R-kioskien liiketoiminnan ja Rautakirja-nimen norjalaiselle Reitan Servicehandelille.http://www.taloussanomat.fi/kauppa/2012/05/07/suomen-r- kioskit-saivat-uuden-toimitusjohtajan/201228832/12 Kaupan jälkeen yrityksen nimi muutettiin kansainvälisemmäksi, muotoon Reitan Convenience.http://www.mynewsdesk.com/no/pressroom/reitangruppen/pressrelease/view/reitan- servicehandel-endrer-navn-761476 Reitangruppeniin kuuluu myös 1970-luvulla perustettu REMA 1000 -päivittäistavarakauppaketju. ==Lähteet== Luokka:Norjalaiset yritykset
Kari Wihlman

Kari Jorma Juhani Wihlman (s. 1966 Helsinki) on toiminut Väyläviraston (vuoden 2018 loppuun asti Liikennevirasto) pääjohtajajana vuoden 2018 alusta alkaen. Marraskuussa 2022 valtioneuvosto nimitti hänet toiselle viisivuotiskaudelle 1.1.2023 alkaen. Aiemmin hän toimi Liikenteen turvallisuusvirasto Trafin pääjohtajana viraston perustamisesta 1.1.2010–31.12.2017. Sitä ennen Wihlman on toiminut muun muassa Ajoneuvohallintokeskuksen ylijohtajana vuosina 2008–2009. Wihlman kirjoitti ylioppilaaksi Helsingin Suomalaisesta Yhteiskoulusta 1985. Koulutukseltaan hän on varatuomari ja sotilasarvoltaan yliluutnantti. Tasavallan presidentti Sauli Niinistö myönsi Wihlmanille 6.12.2016 Suomen Leijonan komentajamerkin. Vuonna 2018 Kari Wihlmanille myönnettiin liikenneturvallisuusalan ansiomitali. Sisäministeri Krista Mikkonen myönsi Wihlmanille 21.3.2022 Rajavartiolaitoksen ansioristin. Suomen tieyhdistys myönsi Wihlmanille 7.6.2023 Tieyhdistyksen kultaisen ansiomerkin. Vuonna 2023 Tasavallan presidentti myönsi Wihlmanille valtion virka- ansiomerkin 30 vuoden palvelusta. == Lähteet == Luokka:Suomalaiset juristit Luokka:Suomalaiset virkamiehet Luokka:Vuonna 1966 syntyneet Luokka:Elävät henkilöt
Asiakasdialogi

Asiakasdialogi tarkoittaa kaksisuuntaista viestintää yrityksen ja asiakkaiden välilläTuominen, P. (2011). Brand Tribalism - A Netnographic Exploration of Virtual Communities. UH Business School Working Papers, http://hdl.handle.net/2299/7611. Molemminpuolinen tärkeiden tietojen jatkuva vaihtaminen lujittaa asiakassuhdetta ja edesauttaa asiakasviestinnän kustannusten kohdentamista. Nykyaikana yrityksen on avattava useita kanavia asiakasdialogia varten. Asiakas on saatava innostumaan kokemustensa jakamisesta ja kommunikointikanavat on luotava mahdollisimman yksinkertaisiksi ja käyttökelpoisiksi. Parhaimmillaan asiakasdialogi tuo esille asioita, joita tehdään väärin tai se antaa tietoa, miten niitä voidaan tehdä paremmin. Se voi myös tuoda uusia ideoita tai tuotteiden uusia esittelytapoja. Asiakasdialogilla on mahdollista saavuttaa entistä syvempää asiakasuskollisuutta ja parantaa halukkuutta asioida yrityksen kanssa. Tutkimusten mukaanTuominen, P. (2011) 'The Influence of TripAdvisor Consumer- Generated Travel Reviews on Hotel Performance' UH Business School Working Paper, http://hdl.handle.net/2299/7612 asiakkaiden tyytyväisyys lisääntyy dialogin kautta, ja tuote/palvelu saa lisäarvon onnistuneen asiakasdialogin kautta. Asiakastyytyväisyys ilmenee dialogissa, jolloin saatu palaute on ajanmukaisempaa kuin varsinaisissa asiakastyytyväisyysmittauksissa. Asiakasdialogin on tapahduttava asiakkaan ehdoilla. Yrityksen on oltava aktiivinen, ja asiakasyhteydenottojen on oltava säännöllisiä. Näin yritys saa selville, kuinka asiakkaat kokevat palvelut, ja samalla voidaan kartoittaa uusia ja muuttuneita vaatimuksiaLehtonen, S.T. (2003). Asiakkaan osallistuminen dialogiin. Pro Gradu tutkielma. Jyväskylän yliopisto / Taloustieteiden tiedekunta, http://jyx.jyu.fi/dspace/bitstream/handle/123456789/19192/G0000401.pdf?sequence=1. ==Lähteet== Luokka:Kauppa
Multi-touch

Multi-touch on tietotekniikassa käytetty termi, jolla tarkoitetaan kosketukseen reagoivan pinnan (kosketuslevy tai kosketusnäyttö) kykyä tunnistaa useampi kuin yksi kosketuspiste. Monipistetunnistusta käytetään usein edistyneisiin toimintoihin, kuten nipistys-zoomaukseen tai kahden sormen vieritykseen. ==Ensimmäiset multi-touchia tukevat laitteet== *Mitsubishi DiamondTouch (2001) *Microsoft PixelSense (2007) *Elan eFinger *Apple iPhone (tammikuu 2007) *Meizu M8 (huhtikuu 2007) *LG KM900 Arena (helmikuu 2009) *HTC Hero (kesäkuu 2009) *Motorola DEXT MB220 (syyskuu 2009) *Motorola Milestone (marraskuu 2009) *Motorola Droid (marraskuu 2009) *Motorola BACKFLIP (tammikuu 2010) *Google Nexus One (tammikuu 2010) *HTC Legend (helmikuu 2010) *HTC Desire (helmikuu 2010) *Samsung Wave (helmikuu 2010) ==Historia== Multi-touch- teknologian katsotaan syntyneen vuonna 1982, kun Toronton yliopiston syöttölaitteiden tutkimusryhmä kehitti ensimmäisen multi-touch- syöttölaittejärjestelmän. Järjestelmä käytti huurrelasipaneelia, jonka taakse oli asennettu kamera. Kun sormi tai useita sormia painettiin lasille, kamera havaitsi tapahtuman yhtenä tai useampana mustana pisteenä muuten valkoisella taustalla, mikä mahdollisti syötteen rekisteröinnin. Koska pisteen koko riippui paineesta (kuinka kovaa henkilö painoi sormeaan lasia vasten), järjestelmä oli myös kohtuullisen paineherkkä.Buxton, Bill. "Multitouch Overview" Multi-touch-näyttöjen kehitykselle tärkeää oli vuosia aiemmin tapahtunut kapasitiivisen teknologian kehitys, jolloin monen kosketuksen rekisteröimiseen ei tarvittu enää kohtalaisen suurikokoista kameraa lasin takana, vaan tunnistus tapahtui kapasitanssin avulla ==Brändit== Apple on myynyt useita tuotteita, jotka hyödyntävät multi-touch-tekniikkaa (näkyvimmin iPhone ja iPad). Lisäksi Apple omistaa useita patentteja liittyen multi-touch- tekniikan täytäntöönpanoon käyttäjärajapinnoissa. Apple yritti lisäksi rekisteröidä "Multi-touch"-tavaramerkin Yhdysvalloissa. Yhdysvaltojen patentti- ja tavaramerkkitoimisto kuitenkin epäsi tavaramerkin, koska se piti termiä yleisenä. == Lähteet == == Aiheesta muualla == Luokka:Osoitinlaitteet
Bohemia

Bohemia voi tarkoittaa seuraavia: * Böömin alue * Bohemian Grove, alue Kaliforniassa * Bohemian FC, jalkapalloseura * Bohemia Interactive, videopeliyritys * ”Bohemian Rhapsody”, Queenin kappale * Bohemian Rhapsody on vuonna 2018 ensi-iltansa saava elämäkertaelokuva. == Katso myös == * Boheemi
Aina Oterdahl

Aina Johanna Oterdahl (20. maaliskuuta 1886 Helsinki – 11. helmikuuta 1968 Helsinki) oli suomalainen ruotsin kielellä kirjoittanut kirjailija. Hän käytti nimimerkkejä Karr ja Petra. Oterdahlin vanhemmat olivat Axel Rudolf Oscar Nicolaus Oterdahl ja Elin Hildur Pauline Haglund. == Teoksia == * Hennes kallelse : berättelse från våren 1918. Fram, Vasa 1921 * Vid branten. Fram, Vasa 1923 == Lähteet == * * Ossian Mestertonin sukututkimussivut : Oterdahlin perhetiedot Luokka:Suomenruotsalaiset kirjailijat Luokka:Vuonna 1886 syntyneet Luokka:Vuonna 1968 kuolleet
Tor Weckström

Tor Verner Weckström, kirjailijanimi Ulf Stenskär (26. kesäkuuta 1919 Turku – 22. toukokuuta 1968 Helsinki) oli suomalainen toimittaja ja ruotsin kielellä kirjoittanut kirjailija. Weckström pääsi ylioppilaaksi 1939 ja hän oli työssä Åbo Underrättelser-lehden toimituksessa vuodesta 1939 alkaen. Hän oli Den aboenska forskaren-aikakauslehden toimittajana ja vastaavana julkaisijana 1945–1949.Svenskt författarlexikon 2. 1941-1950 : Weckström, Tor Werner == Teoksia == Nimellä Tor Weckström: * Den rödgröna skorpionen ; kirj. Jarl Bergbom, Ole Torvalds ja Tor Weckström. Söderström, Helsingfors 1950 * Brusande eskapad : med motorbåt på Europas vattenvägar. Lindqvists förlag, Stockholm 1956 * Svenska teatern : Chiewitz' teaterhus. Mercator, Helsingfors 1966 Nimellä Ulf Stenskär: * Sex seglade ut : äventyrsroman. Förlaget Bro, Åbo 1947 == Lähteet == * Luokka:Suomenruotsalaiset kirjailijat Luokka:Suomalaiset toimittajat Luokka:Vuonna 1919 syntyneet Luokka:Vuonna 1968 kuolleet
Saga Palmgren-Lindroos

Saga Ingeborg Palmgren-Lindroos (ent. Lindroos-Palmgren, ent. Therman, o.s. Lindroos; 9. marraskuuta 1910 Helsinki – 5. toukokuuta 1968 Pernaja) oli suomalainen ruotsin kielellä kirjoittanut kirjailija. == Teoksia == Nimellä Saga Palmgren-Lindroos: * Hundliv. Söderström, Helsingfors 1957 Nimellä Saga Lindroos-Palmgren: * Alma och Alex : en berättelse om två Berner-Sennen hundar. Söderström, Helsingfors 1953 * Resa med Alma. Söderström, Helsingfors 1959 Nimellä Saga Therman: * Boken om harlekin Kate. Söderström, Helsingfors 1935 * Gorm great friend. Söderström, Helsingfors 1936 == Lähteet == * Luokka:Suomenruotsalaiset kirjailijat Luokka:Vuonna 1910 syntyneet Luokka:Vuonna 1968 kuolleet
Seth Östling

Jarl Seth Amatius Östling (4. marraskuuta 1899 Maarianhamina – 2. marraskuuta 1967 Helsinki) oli suomalainen ruotsin kielellä kirjoittanut kirjailija. == Teoksia == * Frågor rörande ombord anställda. Finlands redareföreningen, Helsingfors 1942 * Då havet kallar : romaani. Förlaget Bro, Åbo 1943 == Lähteet == * Luokka:Suomenruotsalaiset kirjailijat Luokka:Vuonna 1899 syntyneet Luokka:Vuonna 1967 kuolleet
Nicken Malmström

Nicken Malmström (19. helmikuuta 1897 Moskova – 26. heinäkuuta 1967 Helsinki) oli suomalainen ruotsin kielellä kirjoittanut kirjailija. == Henkilöhistoria == Filosofian maisteri Malmström toimi äidinkielen opettajana Helsingissä 1934–1939 ja sienitieteilijänä Helsingin yliopiston kasvitieteen laitoksella 1949–1964. Malmströmin puoliso 1930–1947 oli kuvataiteilija Ann-Marie Häyrén- Malmström. == Kirjallinen tuotanto == Malmström oli runoilijana 30-lukulainen pessimistinen modernisti, mutta julkaisi myös aforismeja ja novellikokoelman. === Teoksia === * I stoftet, runokokoelma. Schildt, Helsingfors 1927 * Med långhårigt huvud. Söderström, Helsingfors 1929 * Ur nattens hand, runokokoelma. Söderström, Helsingfors 1935 * Under solen. Söderström, Helsingfors 1939 * Vid skymningens fönsterpost. Söderström, Helsingfors 1945 * Mot morgonportar, runokokoelma. Söderström, Helsingfors 1946 * På gränsen, novelleja. Söderström, Helsingfors 1950 * Du som kommer, runokokoelma. Söderström, Helsingfors 1951 * Fågelvägen, aforismeja. Söderström, Helsingfors 1953 * Gryning och obelisk, runokokoelma. Söderström, Helsingfors 1957 * Jordstjärna, runokokoelma. Söderström, Helsingfors 1962 * Aldrig en strand : valda dikter 1927-39, runovalikoima. Söderström, Helsingfors 1963 == Lähteet == * ===Viitteet=== ==Aiheesta muualla== * Nicken Malmström. Kirjasampo.fi. Luokka:Suomenruotsalaiset kirjailijat Luokka:Suomalaiset runoilijat Luokka:Suomalaiset novellikirjailijat Luokka:Suomalaiset opettajat Luokka:Suomalaiset kasvitieteilijät Luokka:Vuonna 1897 syntyneet Luokka:Vuonna 1967 kuolleet
Noonio

Noonio eli nonius on monissa mittalaitteissa käytettävä lukematarkkuutta parantava asteikko. Esimerkiksi työntömitan varsinainen asteikko on tyypillisesti jaettu millimetreihin. Noonio on varsinaisen asteikon rinnalla oleva ja sen suhteen liikkuva 9 millimetrin pituinen asteikko, joka on jaettu 10 jako-osaan. Noonion nollakohta osoittaa täysien millimetrien määrän ja se noonion jakoviiva, joka sattuu täsmälleen samalle kohdalle jonkin pääasteikon viivan kanssa, osoittaa täysien millimetrien yli olevien kymmenesosien määrän. Noonio on saanut nimensä portugalilaisen matemaatikon Pedro Nunesin (Petrus Nonius) mukaan, vaikka sen keksijänä pidetään ranskalaista Pierre Vernieriä. Joissakin kielissä, kuten englannissa, noonio onkin nimetty Vernierin mukaan. == Lähteet == Luokka:Mittalaitteet Luokka:Asteikot
O. Jones

Ossian Fridolf Engblom (2. helmikuuta 1897 Parainen – 9. heinäkuuta 1967 Parainen) oli suomalainen ruotsin kielellä kirjoittanut näytelmäkirjailija joka käytti nimimerkkiä O. Jones. == Teoksia == Nimimerkillä O. Jones: * Mr Warrens betjänt : komedi i 3 akter. Programförlaget, Pargas 1933 * Spöket på hotell Continental : komedi i 2 akter. K. Göranzon, Sköllersta 1937 == Lähteet == * Luokka:Suomenruotsalaiset kirjailijat Luokka:Vuonna 1897 syntyneet Luokka:Vuonna 1967 kuolleet
Yle Sápmi

Yle Sápmi on Yleisradion saamenkielinen toimitus, joka sijaitsee Inarin kirkonkylässä. Sen toimittajia työskentelee kuitenkin myös Enontekiöllä ja Helsingissä. Kaiken kaikkiaan Yle Sápmille työskentelee noin 20 henkilöä. Yle Sápmin päällikköinä ovat toimineet Juhani Nousuniemi 1980–2012 (toimituksen esimies vuodesta 1980, aluepäällikkö vuodesta 1984), Pirita Näkkäläjärvi 2012–2017 ja Maiju Saijets 11. joulukuuta 2017 lähtien. == Sisältö == Yle Sápmi tuottaa sisältöjä kaikilla Suomessa puhuttavilla kolmella saamen kielellä internetiin, radioon ja televisioon. Joitain sisältöjä käännetään myös suomeksi. Radiossa Yle Sápmilla on oma radiokanava Yle Sámi Radio, joka lähettää ohjelmaa arkiaamuisin ja -iltapäivisin. Muutoin taajudella kuuluu Yle Radio Suomi. Televisiossa Yle Sápmilla ei ole omaa kanavaa, mutta sillä on oma valtakunnallinen uutislähetyksensä, Yle Ođđasat. Se lähetetään joka arkipäivä Yle TV1:llä. Lisäksi Yle Sápmi tuottaa sisältöä yhteispohjoismaalaiseen uutislähetykseen, Ođđasatiin, jota lähetetään niin ikään Yle TV1:ssä arkisin. Yle Sápmin tuottamat radio- ja tv-sisällöt löytyvät myös Yle Areenasta. == Historia == Lokakuusta 1947 lähtien Suomessa on lähetetty säännöllisesti saamenkielisiä radiouutisia. Aluksi ne lähetettiin Oulusta, mutta toimitus siirrettiin Rovaniemelle 1960-luvun alussa. Vuonna 1972 saamenkielinen toimitus muutti Inarin kirkonkylälle ja eriytyi Lapin maakuntatoimituksesta omaksi toimituksekseen. Enontekiölle perustettiin Kaaresuvantoon oma paikallistoimituksensa vuonna 1983. Marraskuussa 1991 saamenkielinen radio sai oman verkkonsa, ja vuodesta 1994 alkaen saamenkielisten palveluiden tuottaminen on kirjattu Yleisradion tehtäviin laissa. Yle Sápmin internetsivut avattiin vuonna 1997. Ođđasat alkoi näkyä Suomessa vuonna 2002. Ylen oma saamenkielinen tv-uutislähetys Yle Ođđasat perustettiin vuonna 2013. Siinä käytetään juontokielenä kaikkia kolmea Suomessa puhuttavaa saamen kieltä. Yle Sápmin kolmella saamen kielellä tuottama saamenkielinen Elävä arkisto, Ealli arkiiva, avattiin saamelaisten kansallispäivänä 2017. == Tunnustukset == Vuonna 2013 Yle Sápmi palkittiin Saamen kielineuvoston Vuoden kieliteko 2013 ja koltansaamelaisten kulttuuriyhdistyksen Saa'mi Nue'ttin Vuoden koltta 2013 -palkinnoilla. == Aiheesta muualla == * Yle Sápmin virallinen sivusto == Lähteet == Luokka:Ylen radiokanavat
Twister

Twister tarkoittaa seuraavia asioita: * Twister, peli * Twister, jäätelö * Twister, yhdysvaltalainen elokuva vuodelta 1989 * Twister, yhdysvaltalainen elokuva vuodelta 1996.
Greta von Frenckell-Thesleff

Greta von Frenckell-Thesleff, oik. nimi Margareta Lovisa Thesleff (2. heinäkuuta 1881 Pernaja – 28. joulukuuta 1967) oli suomalainen kirjallisuudentutkija ja ruotsin kielellä kirjoittanut kirjailija.Ylioppilasmatrikkeli 1853–1899 Greta von Frenckell-Thesleffin vanhemmat olivat luutnantti Carl Theodor von Frenckell ja Fanny Lovisa Ehrnrooth. Hän kuului von Frenckell -aatelissukuun ja oli vuorineuvos Rafael von Frenckellin sekä poliitikko Erik von Frenckellin sisko. Greta von Frenckell oli naimisissa vuodesta 1903 filosofian tohtori ja diplomaatti Rolf Thesleffin kanssa. Greta von Frenckell-Thesleffi pääsi ylioppilaaksi 1899 (Privata svenska flickskolan i Helsingfors) ja valmistui filosofian kandidaatiksi ja maisteriksi 1910. Hänestä tuli filosofian kunniatohtori 1964. == Teoksia == Nimellä Greta von Frenckell-Thesleff: * Minna Canth och "Det unga Finland". Schildt, Helsingfors 1942, 2. omarbetade uppl. 1943 * Minna Canth : ett hundraårsminne. 2. omarbetade uppl. Schildt, Helsingfors 1943 * Minna Canth ; suomentanut Tyyni Tuulio. Otava 1944, 2. kuvitukseltaan uusittu painos 1994 * "Den italienska Sappho" : Caspara Stampa och hennes kärlekssånger. Schildt, Helsingfors 1955 * Ett liv i halvhundrade dikter. Helsingfors 1962 * Gyllene år i det svunna Italien : ur en diplomatfrus minnen. Söderström, Helsingfors 1963 * Karl A. Tavaststjerna Brev till Diana (Aline Borgström), utg. och kommenterade av Greta von Frenckell-Thesleff. Skrifter utgivna av Svenska litteratursällskapet i Finland 417. Helsingfors 1966, http://www.sls.fi/sv/utgivning/brev-till-diana Nimellä Greta Thesleff: * Älskade kvinna : "Den italienska Sappho". Wahlström & Widstrand, Stockholm 1956 == Lähteet == Luokka:Suomalaiset kirjallisuustieteilijät Luokka:Suomenruotsalaiset kirjailijat Luokka:Vuonna 1881 syntyneet Luokka:Vuonna 1967 kuolleet
Mirkka Metsola

Mirkka Metsola (s. 21. helmikuuta 1981) on suomalainen vaatesuunnittelija. Artenomiksi valmistunut Metsola työskenteli opintojensa ohella alansa huippunimien parissa ja perusti omaa nimeään kantavan vaatemerkin Mirkka Metsola vuonna 2009. Metsolan design ammentaa alakulttuureista, musiikista, sarjakuvista, valokuvataiteesta ja elokuvista. Metsola oli mukana Muodin huipulle -ohjelmassa.Markus Ånas: Muodin Huipulle -sarjasta tuttu suunnittelija perusti yrityksenKauppalehti 14.6.2010. ==Lähteet== ==Aiheesta muualla== *Mirkka Metsolan kotisivut *Fem. Boutique & Collective -blogi Luokka:Suomalaiset muotisuunnittelijat Luokka:Vuonna 1981 syntyneet Luokka:Elävät henkilöt
Memorial Album for Johnny Ace

Memorial Album for Johnny Ace on ko. yhdysvaltalaisen rhythm and blues -laulajan, pianistin ja mustan musiikin ehkä ensimmäisen supertähden muistolle omistettu monofoninen kokoelma-albumi vuodelta 1981. Levy-yhtiö on Ace Records. Singleinä julkaistujen kappaleiden alkuperäinen levy-yhtiö on houstonilainen Duke Records ja tämän Englannissa tehdyn albumin lupa on saatu MCA Recordsilta. Osallisena on myös Swift Records, 3 Kentish Town Road, London. Kansitekstin on laatinut Dzondira LaIsac. Albumin on masteroinut Bob Jones Wembleyn Music Centren studiossa. Kansitaiteen on tehnyt Waldo's. == Kappaleet == ; Sivu 1 # Pledging My Love (F. Washington / D. Robey) 1954, Duke Records 136 # Ace's Wild (J. Ace) 1953, 112 # Anymore (Washington / Robey) 1953, 144 # Yes Baby (w. Big Mama Thornton) (J. Ace) 1954, 118 # My Song (D. James) 1952, 102 # Never Let Me Go (Joe Scott) 1954, 132 # Don't You Know (Washington / Robey) 1956, 154 ; Sivu 2 # The Clock (J. Mattis) 1953, 112 # No Money (tunt.) 1954, 136 # Angel (D. James) 1952, 107 # Follow the Rule (J. Ace) 1952, 102 # Burley Cutie (J. Alexander) 1954, 132 # Please Forgive Me (Joseph August) 1954, 128 # You've Been Gone So Long (J. Ace) 1954, 128 * * * Albumilla on mukana kolme Johnny Acen ykköshittiä Yhdysvaltain R&B-listalla;: "My Song", "The Clock" sekä suurin hitti "Pledging My Love". Muita hyvin menestyneitä kappaleita ovat "Angel" ja "Never Let Me Go". Johnny Acen menestyslevyt olivat enimmäkseen pehmeitä ja sielukkaita blues/R&B-balladeja.; Tällä albumilla on mukana myös vauhdikkaampia esityksiä, kuten "Don't You Know", "No Money", "Follow the Rule" ja "You've Been Gone So Long". Big Mama Thorntonin kanssa duetoitua kappaletta "Yes Baby" ei ole aikaisemmin julkaistu albumilla. "Ace's Wild" ja "Burley Cutie" ovat soitinkappaleita. Useimmilla raidoilla taustayhtyeenä on Johnny Boardin orkesteri. Kappaleilla "The Clock" ja "Angel" taustayhtye on kuitenkin Beale Streeters ja kappaleella "Please Forgive Me" Johnny Otisin orkesteri. Laulujen julkaisija on Leeds Music paitsi kappaleen "Pledging My Love" osalta Chappell Music Ltd. ja "No Money" osalta Copyright Control. == Lähteet == * LP Memorial Album for Johnny Ace (Ace Records CH 40) 1981 ; Viitteet Luokka:Vuoden 1981 kokoelma-albumit Luokka:Yhdysvaltalaiset R&B;-albumit
Kirjoituksia kreikkalaisista

Kirjoituksia kreikkalaisista on kokoelma Friedrich Nietzschen kirjoituksia antiikin Kreikan kulttuurista ja filosofiasta. Kirjoitukset on suomentanut Pekka Seppänen ja teoksen on julkaissut Summa vuonna 2006. ==Lähteet== == Aiheesta muualla == * Jakke Holvas: Muinainen Kreikka herää henkiin. Helsingin Sanomat 6.8.2006. * Jukka Mikkonen: Puolisokean filosofin tarkkanäköiset huomiot. Kirjo 1/2007. (PDF) Luokka:Friedrich Nietzschen teokset Luokka:Suomalaiset tietokirjat Luokka:Vuoden 2006 kirjat
Mizuto Hirota

Mizuto Hirota (, s. 4. toukokuuta 1981) on japanilainen vapaaottelija. Hän piti hallussaan World Victory Roadin Sengoku kevyensarjan titteliä vuodesta 2009 aina 2010 saakka. Sitä ennen Hirota voitti Cage Forcen kevyensarjan mestaruuden vuonna 2008. 31. joulukuuta 2009 Hirota kärsi vakavan loukkaantumisen Dynamite!! 2009 ottelussa Shinya Aokia vastaan. Hirota ei suostunut luovuttamaan jäätyään käsilukkoon, jonka jälkeen Aoki katkaisi Hirotan käden.Shinya Aoki's Post-Fight Behavior After Breaking Hirota's Arm Crosses Line mmafighting.com Viitattu 14.3.2012 Hän oli yli vuoden poissa kehästä, kunnes palasi 26. elokuuta 2011 ottelemaan Deep-organisaation mestaruudesta kevyessäsarjassa. Hirota voitti myös ottelun Katsunori Kikunoa vastaan tuomariäänin.Deep - 55 Impact Sherdog Viitattu 5.3.2012 ==Lähteet== Luokka:Japanilaiset vapaaottelijat Luokka:Vuonna 1981 syntyneet Luokka:Elävät henkilöt
Tuhkakarvajalka

Tuhkakarvajalka (Dicallomera fascelina) on harmaa, Suomessa harvinainen yöperhonen. == Koko ja ulkonäkö == Tuhkakarvajalka on harmaa yöperhonen, jonka naaras on selvästi koirasta kookkaampi. Siipien pohjaväri on vaaleanharmaa ja etusiipi on kauttaaltaan pienten mustien täplien kirjoma. Sisempi ja ulompi poikkiviiru erottuvat selvästi. Ne ovat varsinkin etureunastaan mustat ja niissä on oranssinruskeaa varjostumaa. Poikkiviirujen väliin jää tumma, reunaltaan vaalea keskitäplä. Takasiivet ovat vaaleanharmaat ja niissä on himmeä, tumma keskitäplä. Koiraan tuntosarvet ovat tuuhean kaksoiskampahampaiset. Naaraan tuntosarvet ovat ohuemmat, ruumis rotevampi ja siivet muodoltaan pitemmät ja kapeammat, kuin koiraalla. Pohjoisessa perhoset ovat pohjaväriltään tummemman harmaita. Karvajaloille tyypilliseen tapaan lepäävä perhonen pitää etummaista, tuuhean harmaakarvaista raajapariaan ojennettuna eteenpäin. Siipiväli on koiraalla 34-40 mm ja naaraalla 37-53 mm.Svenska fjärilar UK Moths Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 438-439 Toukka muistuttaa melko paljon rämekarvajalan (Gynaephora selenitica) toukkaa. Se on musta ja kauttaaltaan valkoisten tai kellertävien karvojen peittämä. Selkäpuolella on viisi mustaa tuuheaa karvatupsua, jotka ovat sivuilta valkoiset. Pään molemmin puolin on lyhyet, eteenpäin suuntautuneet mustat tupsut ja toukan peräpäässä on pitkä ja tuuhea musta karvatupsu. Täysikasvuinen toukka on 40-45 mm pitkä. == Levinneisyys ja lentoaika == Tuhkakarvajalan levinneisyys ulottuu Keski- ja Pohjois-Euroopasta Venäjän poikki Itä-Siperiaan. Suomessa sitä tavataan paikoittaisena koko maassa, joskin laji on selvästi yleisempi etelä- ja keskiosissa. Perhoset lentävät yhtenä sukupolvena kesä-heinäkuun vaihteesta elokuun alkuun.Perhoswiki == Elinympäristö ja elintavat == Tuhkakarvajalka viihtyy sekä kosteilla että kuivilla avoimilla paikoilla ja saattaa olla hyvinkin runsaslukuinen. Koiraat aloittavat lennon yleensä vasta puolen yön aikoihin tai aamuyöllä, mutta naaraat lähtevät liikkeelle jo illan tullen. Koiraat tulevat valolle, naaraat hyvin harvoin. Aikuinen perhonen on lyhytikäinen eikä nauti ravintoa. Naaras munii 150-200 munaa muutaman kymmenen munan ryhmiksi oksille. Munarykelmään tarttuu tummanharmaata karvaa naaraan takaruumiin kärjen tupsusta. Nuoret toukat elävät ryhminä ja talvehtivat. Keväällä toukat itsenäistyvät ja syövät ravintokasviaan ympäri vuorokauden. Helpoimmin toukkia löytää alkukesästä öisin. Toukat ovat täysikasvuisia kesäkuun alkupuolella ja pohjoisimmilla elinalueillaan saattavat talvehtia vielä uudelleen ennen koteloitumistaan. Kotelo on läpikuultavan ja toukkakarvoilla suojatun kotelokopan sisällä maassa tai kasvin varrella. == Ravintokasvi == Toukka on monilla lehtipuilla ja varvuilla elävä polyfagi. == Lähteet == == Aiheesta muualla == * Suomen perhoset: Tuhkakarvajalka * Suomen perhostutkijain seura: tuhkakarvajalka * toukka * Moths and Butterflies of Europe and North Africa * Bestimmungshilfe des Lepiforums * Vlindernet Luokka:Villakkaat
South Park Rally

South Park Rally on australialaisen Tantalus Median kehittämä ja Acclaimin vuonna 2000 julkaisema rallipeli, joka perustuu Trey Parkerin ja Matt Stonen animaatiosarjaan South Park. Peli on kolmas sarjaan perustuva peli, pelien South Park (1998) ja Chef's Luv Shack (1999) jälkeen. Peli julkaistiin PlayStation, Nintendo 64 ja Sega Dreamcast -laitteille ja PC:lle. PC-version vaatimuksina olivat Windows 95/98, Pentium 200 MHZ ja 3D-grafiikkakortti. ==Pelaaminen== Peliä pelataan erilaisissa kentissä erilaisilla hahmoilla. Pelin hahmoja ovat esimerkiksi Cartman, Stan, Kenny, Kyle, Chef ja muita sarjasta tuttuja henkilöitä. Pelin läpipelaamisessa on yhteensä 14 tasoa, jotka on tarkoitus pelata läpi noin 40-60 minuutissa. ==Lähteet== Luokka:Ajopelit Luokka:South Park Luokka:Vuoden 2000 videopelit Luokka:PlayStation-pelit Luokka:Nintendo 64 -pelit Luokka:Sega Dreamcast -pelit
Idänselkova

Idänselkova (Zelkova serrata) on jalavakasveihin kuuluva kasvilaji.Suomen Lajitietokeskus: Idänselkova – Zelkova serrata == Ulkonäkö == Idänselkovan latvus on usein muodoltaan laakea tai pyöreä. Puun runsaat latvahaarat osoittavat tasaisesti eri suuntiin rungon sivuille ja yläpuolelle vaakatasosta pystytasoon. Nuorissa vuosikasvaimissa lehdet ovat selväruotiset ja vanhemmissa oksissa lyhytruotiset. Lehdet ovat muodoltaan suipot, suippokärkiset ja laidaltaan selvästi sahahampaiset. Lehtien syysvärityksenä ovat punaisen ja keltaisen sävyt. == Lähteet == Luokka:Selkovat
Japaninmustamänty

Japaninmustamänty (Pinus thunbergii) on mäntylaji. Japaninmustamänty muistuttaa ulkonäöltään paljon Etelä-Euroopassa esiintyvää mustamäntyä eli euroopanmustamäntyä (Pinus nigra). Laji voi kasvaa ainakin 20-metriseksi puuksi. Sen jäykät neulaset ovat 7–12 senttimetriä pitkiä. Muita lajituntomerkkejä ovat melko valkoiset talvisilmut, jotka ovat vaalealaitaisten suomujen peitossa. Vanhojen puiden kaarna on tummanharmaata ja syväuurteista. == Lähteet == Luokka:Männyt
Tragedian synty

Tragedian synty () on Friedrich Nietzschen vuonna 1872 ilmestynyt esikoisteos. Siinä hän käsittelee antiikin kreikkalaisuuden olemusta. Tragedian syntyä kritisoitiin senaikaisessa tiedemaailmassa voimakkaasti, sillä sen tulkinta kreikkalaisesta filosofiasta oli verrattain radikaali. Myöhemmin sitä on kutsuttu mestariteokseksi. == Lähteet == == Aiheesta muualla == * Jylhämö, Kimmo: Johdanto Nietzschen traagiseen ajatteluun . Niin & näin 3/1994. * Julkunen, Pertti: Pertti Julkunen. Helsingin Sanomat 2.12.2007. * Taskinen, Satu: Ettei elämä unohtuisi. Kiiltomato.net 4.1.2008. * Waarala, Hannu: Tragedian synty. Keskisuomalainen 29.3.2008. Luokka:Friedrich Nietzschen teokset Luokka:Kirjat taiteesta Luokka:Tragedia Luokka:Vuoden 1872 kirjat
Nietzschen jälkeen

Nietzschen jälkeen. Miten tullaan filosofiksi on italialaisen filosofin Giorgio Collin vuonna 1996 ilmestynyt kirja Friedrich Nietzschen ajattelusta. == Lähteet == == Aiheesta muualla == * Virnes, Antti: Huuruilun airut. Paatos 3/2010. Luokka:Kirjat filosofiasta Luokka:Italialaiset tietokirjat Kirjat mannermaisesta filosofiasta‎ Luokka:Vuoden 1996 kirjat
Euroryhmä

Euroryhmä on Euroopan unionin Talous- ja rahoitusasioiden neuvoston (Ecofin) alainen epävirallinen elin, jossa euroalueen jäsenvaltioiden ministerit keskustelevat eurovaluuttaan liittyvistä asioista. Euroryhmä on euroa valuttanaan käyttävien maiden valtiovarainministereistä koostuva ryhmä, joka edistää jäsenvaltioiden yhteistoimintaa euroon liittyvissä asioissa. Valtiovarainministerien lisäksi ryhmään kuuluvat Euroopan komission talous- ja raha-asioista vastaava komissaari ja Euroopan keskuspankin pääjohtaja. Eurooppa-neuvosto hyväksyi euroryhmän perustamisen joulukuussa 1997 ja ensimmäinen euroryhmän kokous pidettiin 4. kesäkuuta 1998 Senningenin linnassa Luxemburgissa. Euroryhmä kokoontuu yleensä kerran kuussa ennen EU:n talous- ja rahoitusasioiden neuvoston Ecofin-kokousta, joka on osa Euroopan unionin neuvostoa. Varsinainen päätöksenteko tapahtuu Ecofinin kautta ja euroryhmän luonne on Lissabonin sopimuksen mukaan epävirallinen. == Puheenjohtaja == Aluksi ryhmän puheenjohtajana toimi EU:n neuvoston puheenjohtajamaan valtiovarainministeri, tai puheenjohtajuuskierrossa seuraava sopiva jos puheenjohtajamaa ei ollut euroalueessa. Vuonna 2004 euroryhmä päätti valita pysyvän puheenjohtajan kaksivuotiseksi kaudeksi, jonka voi uusia. Ensimmäinen pysyvä puheenjohtaja oli Luxemburgin pääministeri Jean-Claude Juncker vuosina 2005–2013. Junckerin seuraajaksi valittiin 21. tammikuuta 2013 Alankomaiden valtiovarainministeri Jeroen Dijsselbloem. Alankomaissa maaliskuussa 2017 pidettyjen vaalien jälkeen maahan nimitettiin uusi hallitus, missä Dijsselbloemin työväenpuolue ei ollut mukana. Euroryhmä kuitenkin sopi lokakuussa 2017 hänen hoitavan puheenjohtajan tehtävää väliaikaisesti euroryhmän kokoukseen tammikuussa 2018 asti. Portugalin valtiovarainministeri Mário Centeno valittiin 4. joulukuuta 2017 Dijsselbloemin seuraajaksi euroryhmän puheenjohtajaksi. Virallisesti Centeno aloitti kaksi- ja puolivuotisen kautensa puheenjohtajana 13. tammikuuta 2018. Centenon seuraajaksi valittiin 9. heinäkuuta 2020 Irlannin valtiovarainministeri Paschal Donohoe. Euroryhmän puheenjohtajat: Tiedosto:Ioannes Claudius Juncker die 7 Martis 2014.jpg|Jean-Claude Juncker (2005–2013) Tiedosto:Jeroen Dijsselbloem 2015 (1).jpg|Jeroen Dijsselbloem (2013–2018) Tiedosto:Informal meeting of economic and financial affairs ministers (ECOFIN). Handshake, Eurogroup Toomas Tõniste and Mário Centeno (37238535645) (cropped).jpg|Mário Centeno (2018–2020) Tiedosto:Paschal Donohoe TD.jpg|Paschal Donohoe (2020- nykyinen) ==Lähteet== == Aiheesta muualla == * Euroryhmän esittely neuvoston pääsihteeristön sivustolla Luokka:Euroopan unionin talous
Jalkapallon Suomen Cup 1959

Jalkapallon Suomen Cup 1959 oli cupin viides järjestämisvuosi. Osanotto-oikeus siihen oli kaikilla seuroilla. Kilpailuun osallistui 186 joukkuetta joista Mestaruus- ja Suomensarjan joukkueet, kaikkiaan 36, pääsivät ilman karsintaa 64 joukkuetta käsittävään varsinaiseen kilpailuun. Muiden 28 joukkueen selville saamiseksi pelattiin 3 karsintakierrosta. Loppuotteluun selvisivät Valkeakosken Haka ja Helsingin IFK, ja se pelattiin 1.11. Olympiastadionilla. Ottelun voitti Haka 2-1(2-0). == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Joensuun Pallo-Toverit 3–5 Joensuun Palloseura JoPS Elo 1 4 Kuopion Elo 3–2 Kuusankosken Puhti JoPS Elo 1 4 Peli-Karhut 2–1 Helsingin Jalkapalloklubi PeKa KuPS 0 5 Kajaanin Palloseura 1–3 Kuopion Palloseura PeKa KuPS 0 5 Mikkelin Palloilijat 2–3 Kuopion Pallotoverit KPT LPM 6 2 Kouvolan Urheilijain Palloilijat 1–6 Lahden Pallo-Miehet KPT LPM 6 2 Helsingin Kullervo 5–1 Kronohagens IF Kullervo P-Pojat 0 5 Hämeenlinnan Pallokerho 2–4 Pallo-Pojat Kullervo P-Pojat 0 5 Helsingin Ilves 2–6 Helsingin Toverit HeTo Haka 2 4 Lapuan Virkiä 2–13 Valkeakosken Haka HeTo Haka 2 4 Kokkolan Palloveikot 1–4 Karihaaran Tenho Tenho I-Kissat 2 6 Riihimäen Palloseura 2–5 Ilves-Kissat Tenho I-Kissat 2 6 Gnistan 3–5 Åbo IFK ÅIFK HPS 1 5 Hangö Idrottsklubb 2–8 Helsingin Palloseura ÅIFK HPS 1 5 Oulun Palloseura 4–1 IF Drott OPS OTP 0 3 Kemin Into 1–4 Oulun Työväen Palloilijat OPS OTP 0 3 Seinäjoen Sisu 2–5 Rosenlewin Urheilijat -38 RU -38 TKT 3 0 Lamminpään Korpi 2–9 Tampereen Kisatoverit RU -38 TKT 3 0 Viipurin Reipas 6–3 Helsingin Ponnistus Reipas MiPK 7 4 Warkauden Pallo -35 3–5 Mikkelin Pallo-Kissat Reipas MiPK 7 4 Mäntän Urheilijat 2–7 Vaasan Palloseura VPS GBK 5 3 Jakobstads Bollklubb 1–3 Gamlakarleby Bollklubb VPS GBK 5 3 IF Tor 2–5 Töölön Vesa Vesa Sudet 3 9 Turun Weikot 0–1 Sudet Vesa Sudet 3 9 Porin Palloilijat 1–11 Tampereen Palloveikot TPV TP-47 0 2 Rovaniemen Palloseura 0–1 Tornion Pallo-47 TPV TP-47 0 2 Turun Teräs 0–4 Rauman Pallo RaPa TPS 5 0 Tampereen Palloilijat 1–2 Turun Palloseura RaPa TPS 5 0 IF Finströms Kamraterna 1–5 Turun Toverit TuTo HIFK 3 5 Salon Palloilijat 1–4 Helsingin IFK TuTo HIFK 3 5 Lappeenrannan Pallo-Toverit 0–5 Kotkan Reipas K-Reipas KTP 2 5 Porvoon Veikot 2–5 Kotkan Työväen Palloilijat K-Reipas KTP 2 5 Cup-mestarit: Aarre Klinga, Olli Mäkinen, Antti Nieminen, Aimo Pulkkinen, Esko Valkama, Veijo Valtonen, Kalle Kinnunen, Esko Malm, Eero Nieminen, Keijo Airola ja Juhani Peltonen. Joukkueen valmentajana toimi Walter Heinonen. == Lähteet == * Suomen Palloliiton toimintakertomus 3 * Suomen Palloliiton toimintakertomus 4 Luokka:Vuoden 1959 jalkapallo Luokka:Suomen Cup
Onnelliset leikit

Onnelliset leikit on suomalainen episodielokuva vuodelta 1964, jonka ovat ohjanneet Aito Mäkinen ja Esko Elstelä. Elokuva sisältää episodit "Tikku" ja "Juulia". ==Tuotanto== Molemmat ohjaajat olivat ensikertalaisia elokuvaohjaajina. Mäkinen oli toiminut kriitikkona ja elokuvakerhoissa, Elstelä oli teatteriohjaaja. Mäkinen teki itse käsikirjoituksen episodiinsa, Elstelän osuus pohjautui hänen vaimonsa Satu Waltarin pakinoihin Taustaa, viitattu 5.3.2012 Mäkisen ohjaus Juulia on onnea hehkuva rakkaustarina, Elstelän ohjaama tarina taas kesämökkitoilailuaJH: Onnelliset leikit, Päivän elokuvia, Tv-maailma, 29/2012 sivu 16. ==Arviot== Elokuva sai aikalaiskritiikeissä pääosin hyvän vastaanoton Lehdistöarvio, viitattu 5.3.2012 ja se kokosi myös palkintoja. Yrjö Kemppi (Ilta-Sanomat) kirjoittaa arviossaan: "Juulia - - kuuluu muodoltaan tasapainoisimpaan ja kuvina kauneimpaan mitä meillä elokuvassa on aikaansaatu." myös 2000-luvun kriitikko arvelee myös Mika Waltarin ihailijoiden kiinnostuvan elokuvasta, sillä tapahtumapaikkana on Laukkoski Mika Waltarin mökkinaapurustossa. Näyttelijöinä on kirjailijan lapsenlapsia.Päivän elokuvia, Tv-maailma, 9/2012 sivu 21 Mäkisen ohjaama toinen episodi Juulia saa eräältä kriitikolta arvion: "Suomalaiseksi työksi poikkeuksellisen levollinen ja onnentäyteinen rakkausjutun kuvaus."JK: Onnelliset leikit, Viikon tv-elokuvia, Tv-maailma, 10/2014 sivu 12 ==Näyttelijät== == Lähteet == Luokka:Esko Elstelän ohjaamat elokuvat Luokka:Aito Mäkisen ohjaamat elokuvat Luokka:Novelleihin perustuvat elokuvat Luokka:Suomalaiset mustavalkoelokuvat Luokka:Vuoden 1964 suomalaiset elokuvat
Pikimänty

Pikimänty (Pinus rigida) on mäntylaji, joka kasvaa alkuperäisenä itäisessä Pohjois-Amerikassa. Lajia tavataan luonnonvaraisena Itä- ja Koillis- Yhdysvalloissa 17 osavaltiossa sekä Kanadassa Ontariossa ja Québecissa. Se on elinvoimainen. The IUCN Red List. Pikimänty muodostaa laajoja metsiä erityisesti Pohjois-Amerikan itäosan rannikoilla. == Ulkonäkö == Pikimänty on suurimmillaan 31 metriä korkeaksi kasvava puu. Sen rungon punaruskea kaarna on syvästi ja epäsäännöllisesti uurteinen. Neulasia on kolme (tai viisi) yhdessä nipussa; ne ovat 5–10(–15) senttimetriä pitkiä ja kiertyneitä. Kävyt ovat kypsinä ruskeita, 3–9 cm pitkiä ja sulkeutuneena munanmuotoisia. The Gymnosperm Database: Pinus rigida (Pitch pine) Viitattu 5.3.2012. Pikimänty on kasvultaan poikkeuksellinen mäntylaji, sillä se pystyy kasvattamaan uusia haaroja rungon jälkisilmuista esimerkiksi metsäpalon tuhottua puun osia. == Lähteet == == Aiheesta muualla == * Suomen Lajitietokeskus: Pikimänty – Pinus rigida Luokka:Männyt
Lännenkolmioka

Lännenkolmioka eli kolmioka (Gleditsia triacanthos) on hernekasvien heimoon kuuluva puu, joka kasvaa luontaisena Itä-Yhdysvaltojen sisäosissa. Lajia viljellään koristepuuna Euroopassa, erityisen runsaasti Välimeren maissa. Suomessa se menestyy vain eteläosissa, kasvuvyöhykkeillä I–II. Lännenkolmioka kukkii vaatimattomin, mutta voimakastuoksuisin vihrein kukin. Lännenkolmioka kasvaa 15–30 metriä korkeaksi puuksi. Sen rungolla ja paksuilla oksilla on ryhminä vahvoja haarovia piikkejä. Viljeltäväksi on jalostettu piikkittömiäkin lajikkeita. Puun lehdet ovat 10–20 senttimetriä pitkät ja ne saavat keltaisen syysvärin. Lännenkolmioan hedelmät ovat hyvin isoja, 20–45 senttimetriä pitkiä ja käyriä tai kierteisiä punaruskeita palkoja. Baden-Baden-Gleditsia triacanthos-14-Lederhuelsenbaum-2012-gje.jpg Baden-Baden-Gleditsia triacanthos-36-Lederhuelsenbaum-Trieb-2006-gje.jpg Baden-Baden-Gleditsia triacanthos-70-Lederhuelsenbaum-Frucht-2012-gje.jpg Baden-Baden-Gleditsia triacanthos-44-Lederhuelsenbaum-Blatt-Bluete-2012-gje.jpg == Lähteet == == Aiheesta muualla == * Suomen Lajitietokeskus: Lännenkolmioka – Gleditsia triacanthos * ITIS: Gleditsia triacanthos * United States Department of Agriculture (USDA): Gleditsia triacanthos * Flora of China: Gleditsia triacanthos Luokka:Hernekasvit Luokka:Puut
Shellac

Shellac on yhdysvaltalainen rockyhtye, joka perustettiin 1992 Chicagossa. Yhtyeen jäsenet ovat Steve Albini (kitara ja laulu), Bob Weston (basso ja laulu) ja Todd Trainer (rummut ja laulu). Heidät on luokiteltu post-hardcore bändiksihttp://www.allmusic.com/explore/style/post-hardcore-d12962/artists , mutta he kuvaavat itseään "minimaaliseksi rock-trioksi." ==Diskografia== *At Action Park (1994) *The Futurist (1997) *TerraformTerraform (1998) *1000 Hurts (2000) *Excellent Italian Greyhound (2007) *Dude Incredible (2014) *The End of Radio (2019) == Lähteet == == Aiheesta muualla == Luokka:Yhdysvaltalaiset rockyhtyeet Luokka:Yhdysvaltalaiset post-hardcore-yhtyeet
Videra

Elisa Videra on etäneuvottelu- ja medianäyttöpalveluita ja -laitteita tarjoava yritys. Yrityksen palveluja käytetään maailmanlaajuisesti. Elisa Videra työllistää noin 150 henkilöä ja yrityksen kiinteät toimipaikat sijaitsevat Suomessa, Ruotsissa, Norjassa, Tanskassa, Isossa-Britanniassa, Alankomaissa ja Venäjällä. Vuodesta 2010 lähtien Videra on ollut osa Elisa-konsernia. Videra toimii itsenäisenä tytäryhtiönä ja vastaa Elisa-konsernin visuaalisen kommunikaation ratkaisuista . Videra on saanut ensimmäisenä suomalaisena yrityksenä Ciscon myöntämän Cloud and Managed Services Program-sertifikaatin korkeimman tason videoneuvottelupalveluilleen. CMSP-sertifikaatin on saanut 19 yritystä vuoden 2014 puoliväliin mennessä.epressi.com == Liiketoiminta-alueet == Videran liiketoiminta jakautuu kolmeen osa-alueeseen: etäneuvottelupalveluihin, virtuaalisiin asiakaspalveluratkaisuihin sekä medianäyttöpalveluihin. Elisa Videran palvelut sisältää suunnittelun, laitteiston, yhteydet, asennuksen, huollon sekä tukipalvelut . == Tuotteet == Elisa Videran tuotteita ovat muun muassa terveystoimen toimialalle suunnattu Videra Virtual Home Care sekä erinäiset videoavusteiset asiakaspalveluratkaisut. Videra toimittaa lisäksi eritasoisia etäneuvottelu- ja medianäyttöratkaisuja. Yritys yrittää kehittää jatkuvasti uusia visuaalisen kommunikaation ratkaisuja ja palvelukokonaisuuksia oman tuotekehitysosastonsa kautta . == Palvelumalli == Elisa Videra toimittaa palvelunsa täysin ulkoistettuna palveluna, avaimet käteen -periaatteella. Palvelumalli sisältää laitteet sekä itse palvelun, joka käsittää suunnittelun, asennuksen, huollon sekä tukipalvelut. Elisa Videran toimitusjärjestelmä on ISO9001 ja ISO14001 sertifioitu . ==Lähteet== == Aiheesta muualla == * Videran kotisivut Luokka:Suomalaiset teknologiayritykset
Kaikennielevä keskiyö

Kaikennielevä keskiyö on brittiläisen kirjailijan Clive Barkerin viisiosaisen fantasiaromaanisarjan Abarat kolmas osa. Sekä romaanin alkuteos (Abarat: Absolute Midnight) että sen suomennos julkaistiin vuonna 2011.Risingshadow- sivusto Sarjan kolmannessa osassa 16-vuotias Candy Quackenbushin palaa jälleen Abaratin maailmaan, jossa jokainen tunti on yksi ikuisen vuorokauden saari. Candy saa selville, että Abaratia uhkaa kaikennielevä keskiyö: Abaratin valtiattareksi haluava Mater Moninainen yrittää pimentää taivaan sammuttamalla auringot, kuut ja tähdet. ==Lähteet== Luokka:Abarat Luokka:Vuoden 2011 kirjat
Rettig (suku)

Rettig on ruotsalainen ja suomalainen liikemiessuku, joka on tunnettu pitkään tupakkatehtailijoina. Suvun suomalainen haara omistaa Rettig Group (ent. P. C. Rettig & Co) -perheyrityksen ja on aateloitu vuonna 1898 nimellä von Rettig. ==Historia== Suku on alun perin Saksasta, josta Stephen Cerillius Rettig siirtyi 1790-luvulla Tanskan kautta Ruotsiin. Hänen poikansa, ruukinpatruuna Pehr Christian Rettig loi merkittävän liiketoiminnan, ja suku nousi pian merkittäväksi tekijäksi Ruotsin tupakka- ja rautateollisuudessa sekä laivanvarustuksessa. Rettigin tupakka tuli pian tunnetuksi Suomessakin. Stephen Rettigin pojanpoika Pehr Cerelius Rettig muutti vuonna 1845 Gävlestä Suomeen ja perusti Turkuun Rettigin tupakkatehtaan, josta käynnistyi suvun liiketoiminta Suomessa. Pehr Cerelius Rettigin kuoltua lapsettomana hänen työnsä jatkajaksi tuli Ruotsista hänen veljenpoikansa Fredric Rettig, joka aateloitiin vuonna 1898 nimellä von Rettig. Suku esiteltiin samana vuonna Suomen Ritarihuoneelle numerolla 273. Viitattu 5.3.2012. Suomen Rettigit ovat vaikuttaneet pääasiassa Turussa. Sukuhauta on Turun hautausmaalla.Turun hautausmaa Turun ja Kaarinan seurakuntayhtymä. Von Rettigin suku on vuodesta 1890 omistanut Raadelman kartanon entisessä Piikkiössä, nykyisessä Kaarinassa.Otavan Iso tietosanakirja, osa 7, palsta 78. Helsinki: Otava, 1964. ==Jäseniä== *Pehr Christian Rettig (1788–1862), ruotsalainen ruukinpatruuna, suvun liiketoiminnan perustaja Ruotsissa **Pehr Cerelius Rettig (1811–1871), tupakkatehtailija, suvun liiketoiminnan perustaja Suomessa, Pehr Christian Rettigin poika **Anton Rettig (1814–1896), ruotsalainen ruukinpatruuna ja poliitikko, Pehr Christian Rettigin poika **Robert Rettig (1818–1886), ruotsalainen ruukinpatruuna ja poliitikko, Pehr Christian Rettigin poika ***John Rettig (1847–1907), ruotsalainen liikemies ja poliitikko, Robert Rettigin poika ===von Rettig=== *Fredric von Rettig, vuoteen 1898 Rettig (1843–1914), tupakkatehtailija, suurlahjoittaja, Robert Rettigin poika **Henning von Rettig (1866–1924), tupakkatehtailija, turkulainen vaikuttaja, Fredric von Rettigin poika (puoliso: Anna von Rettig) ***Hans von Rettig (1894–1979), tupakkatehtailija, Rettigin palatsin rakennuttaja, Henning von Rettigin poika ****Gilbert von Rettig (1928–1994), tupakkatehtailija, Suomen rikkain henkilö, Hans von Rettigin poika *****Cyril von Rettig (s. 1954), Rettigin hallituksen puheenjohtaja, Gilbert von Rettigin poika ******Tomas von Rettig (s. 1980), liikemies ja kilparatsastaja, Cyril von Rettigin poika **Eric von Rettig (1867–1937), poliitikko, pankinjohtaja, Fredric von Rettigin poika ***Margareta Aminoff o.s. von Rettig (1913–1998), järjestövaikuttaja, helsinkiläinen kunnallispoliitikko, Eric von Rettigin tytär ==Lähteet== == Aiheesta muualla == * Suvun talousvaikuttajien sukupuu yhtiöineen Pörssitiedossa Luokka:Suomalaiset suvut Luokka:Ruotsalaiset suvut Luokka:Yrityssuvut